runetrust/blame-folketinget-dk huggingface dataset:
Torsten Schack Pedersen (V), 2023-05-15:
Tak for det.
Jeg vil også kvittere for gode forhandlinger, en konstruktiv tilgang, og at Liberal Alliance viser sig som et borgerlig-liberalt parti med stemmer, der arbejder.
Det, at Liberal Alliance er med i aftalen, tager jeg som et udtryk for, at Liberal Alliance mener, at den her finanslovsaftale er betydelig bedre end dem, der har været de foregående 3 år, hvor det har været en rent socialdemokratisk regering.
Det vil jeg såmænd bare bede om en bekræftelse af eller benægtelse af at Liberal Alliance mener, altså at den her finanslovsaftale har mere blåt i sig end dem, der har været de foregående 3 år.
Ole Birk Olesen (LA), 2023-05-15:
Selv tak for det fælles arbejde, som det var SF, der gjorde mest for – tak for det – men Liberal Alliance bidrog også.
Lisbeth Bech-Nielsen (SF), 2023-05-15:
Jeg vil bare sige tak til Liberal Alliance for at bruge noget forhandlingskapital på den her tvillingebarsel.
Jeg ved jo godt, at det også er sådan, det fungerer, når der er noget, der økonomisk og måske også politisk fylder rigtig meget i en forhandling.
Så det er jeg rigtig glad for.
Jeg vil også bare sige, at jeg har haft et godt samarbejde både med hr. Ole Birk Olesen og fru Sólbjørg Jakobsen i den her proces.
Så tusind tak for det.
Jeg tror, det her kommer til betyde alverden for de tvillingefamilier, der er derude.
Og som hr. Ole Birk Olesen også er inde på, er det jo mærkeligt, man kan få et barn hvert eneste år, uden at ens kvote nogen sinde bliver opbrugt.
Men med to børn er summen og, hvad skal man sige, omfanget af det hårde arbejde, det kan være bare at være alene med ét barn, større, end hvis man fik dem en ad gangen.
Der er altså bare nogle store konsekvenser ved det.
Så tusind tak for, at vi fik håndteret det her i fællesskab.
Ole Birk Olesen (LA), 2023-05-15:
Det håber jeg også.
Selv tak.
Thomas Skriver Jensen (S), 2023-05-15:
Tak for lige at nævne frafaldet.
Men optaget på erhvervsskolerne kommer også til at fylde, for hvis vi skal i mål med et bedre velfærdssamfund og løse den grønne omstilling, er der behov for, at flere unge mennesker også vælger at tage en erhvervsuddannelse.
For nylig kom Reformkommissionen så med nogle anbefalinger, bl.a. obligatorisk erhvervspraktik i folkeskolen.
Dennis Flydtkjær (DD), 2023-05-15:
Først tak for spørgsmålet.
Jeg er jo enig i, at der er behov for andet end bare det akutte.
Men det her er jo et finanslovsforslag for 2023, hvor vi tænker, at det første skridt må være, at vi sætter hurtigt i gang.
Og det er jo bl.a. ved at få opkvalificeret nogle lærere og få lavet nogle mere tidssvarende undervisningsmaterialer, man kan bruge – det kan være nye drejebænke eller alt muligt andet – så man også faktisk oplever, at det, man bliver undervist i, er det, man kommer ud og bruger.
Men det er ikke for at sige, at der ikke er brug for det andet bagefter.
Altså, der er jo også en kæmpe frafaldsprocent på erhvervsskolerne, som man er nødt til at få kigget på, så vi ikke får mange ind på uddannelserne, hvilket er svært nok, og det så måske er 25 pct., der falder fra.
Det duer selvfølgelig ikke.
Så vi er helt oplagt klar på, at man også skal kigge på det mere strukturelle.
Men nu er det jo et finanslovsforslag for 2023, som i øvrigt kommer halvvejs inde i året, så derfor har vi valgt at have fokus på den korte bane i det her forslag, vi har lavet.
Det er jo korrekt, at der er en international målsætning om at bruge 0,7 pct. af bni, og hvis man gør det, som Danmarksdemokraterne foreslår, kommer vi under det.
Så det er jo helt oplagt.
Men der er faktisk meget få lande, der følger det med de 0,7 pct.
Så det er ikke sådan, at vi kommer til at lave en eller anden nedsabling, hvor man jo med rette måske kunne stå og sige, at vi var useriøse og sådan nogle ting.
Vi vil fortsat ligge suverænt i verdenstoppen som et af de lande, der donerer mest.
Torsten Schack Pedersen (V), 2023-05-15:
Jeg konstaterer så, at den ambition, som FN har om, at verdens velstående lande skal bruge 0,7 pct. af bruttonationalindkomsten til at hjælpe, ikke er noget, som Danmarksdemokraterne vil stå ved, til trods for – og det respekterer jeg jo fuldt ud – at partiet siger, at man anerkender internationale konventioner.
Jeg ved godt, at her er der ikke tale om en konvention, men det er i hvert fald en målsætning.
Til sidst vil jeg bare kvittere for, at man, selv om Danmarksdemokraterne ikke er med i aftalen, er så ansvarlig, at man ender med at stemme for finansloven ved tredjebehandlingen.
Dennis Flydtkjær (DD), 2023-05-15:
Først tak for de rosende ord omkring finanslovsforslaget.
Jeg synes jo kun, at det er ansvarligt, og alle partier burde jo gøre det.
Men den normale situation må jo være, at vi alle sammen fremlægger vores prioriteter, og det vil vi som parti blive ved med at gøre hvert år.
Spørgsmålet gik jo på ulandsbistanden, og det er rigtigt nok, at vi vil spare 3,6 mia. kr., som kan lyde som et meget højt tal.
Men som jeg også nævnte i min ordførertale, fremgår det af regeringens udenrigspolitiske prioriteter, at stigningen fra 2022-2023 er på 2,4 mia. kr.
Så hvis man nu startede med bare at fjerne stigningen, havde man alligevel fundet en stor del af pengene.
Det er klart, at det selvfølgelig kræver et mere grundlæggende arbejde, hvor man skal gå ind og finde ud af, hvad det så er for nogle ting, det skal være.
Men jeg kan i hvert fald forsikre om, at det ikke er Ukraineindsatsen, der i øvrigt også er en del af Ukrainefonden, som en stor del af det bliver prioriteret til.
Men en stor del af finansieringen kan jo findes ved at lade være med at lave stigningen på 2,4 mia. kr. fra 2022-2023.
Henrik Frandsen (M), 2023-05-15:
Jeg vil gerne starte med at sige tak for en rigtig god ordførertale.
Og så skal jeg nok lade være med at kommentere den vestjyske dialekt, eller hvorvidt momsen er fuldt implementeret i Vestjylland – det vil jeg holde mig ude af.
Jeg vil gerne anerkende den meget konstruktive tilgang, som Danmarksdemokraterne har haft hele vejen igennem finanslovsprocessen – man er kommet med sit eget forslag og har deltaget i forhandlingerne på en meget konstruktiv måde.
Jeg havde personligt også gerne set, at I var endt med at have været med.
Vi er jo et parti, der gerne vil have så mange med som muligt hen over midten.
Derfor undrer det mig også lidt, når der nu i finanslovsaftalen er afsat en pulje på 75 mio. kr. til lokale projekter – og jeg ved jo, at lokalområder og udkantsområder ligger Danmarksdemokraterne rigtig meget på sinde – at man så alligevel ikke valgte at blive siddende til sidst og så være med til at udmønte de penge.
Dennis Flydtkjær (DD), 2023-05-15:
Jeg kan love, at jeg ikke snakker vestjysk til forhandlingerne, men hvis vi kan tage momsen fra, tror jeg, at det vil gå lidt lettere.
Så lad os prøve at se, om vi ikke kan finde det regnestykke frem.
Benny Engelbrecht (S), 2023-05-15:
Som jeg husker det frit fra hukommelsen, er der lidt over 4.000 unge i gang med en faglært uddannelse, som det også kommer til gavn.
Det er også derfor, at vi var meget lydhøre over for Liberal Alliances udmærkede forslag.
I forhold til kommende finanslovsforhandlinger vil jeg sige, at vi jo må se, hvordan det kommer til at gå, og ikke mindst ser jeg selvfølgelig meget frem til at høre, om de forhandlinger også kommer til at foregå på vestjysk, altså plus/minus moms.
Det må vi jo tage til den tid.
Dennis Flydtkjær (DD), 2023-05-15:
Først tak for de indledende bemærkninger.
Vi er et parti, der er blevet stiftet i den ånd, at vi gerne vil ind og sætte fingeraftryk.
Det synes vi også vi har vist i de forhandlinger, vi er blevet inviteret til indtil videre.
Ud over den endelige finanslovsaftale og så den aftale om en ydelse til arbejdsløse indvandrere, som vi ikke er en del af, har vi jo ellers stort set været med i alt andet.
Om punktet, som Liberal Alliance har fået kæmpet ind, vil jeg sige, at vi synes, at det er et supergodt forslag, altså forslaget om, at bundfradraget skal stige for unge under 18.
Det er kun sundt for unge mennesker, at de kan komme ud at arbejde – gå med reklamer, arbejde i butik eller gå med aviser, eller hvad det kan være – og det er kun godt, at man får lidt ekstra tilskyndelse til det.
Så stor ros til Liberal Alliance for at have kæmpet det ind.
Det kommer vi til at støtte, når der kommer en afstemning her senere i dag.
Torsten Schack Pedersen (V), 2023-05-15:
Jeg tror, at der er visse steder i det nordjyske, hvor man mener, at moms lidt er noget københavneri, og at det ikke helt har slået an endnu.
Men sådan er der jo heldigvis tendenser til et ønske om lavere skat.
Jeg er nu mest tilhænger af det, når det er noget, vi vedtager herinde, og ikke noget, man skal selvbetjene sig til.
Men jeg vil gerne kvittere for, at Danmarksdemokraterne faktisk har fremlagt et finanslovsforslag.
Det synes jeg er positivt, for så lægger de politiske partier ligesom kortene på bordet, og så har vi noget reelt at forholde os til.
Så det vil jeg sådan set gerne kvittere for.
Jeg tror, at der går 3,4 mia. kr. til flygtningemodtagelsesudgifter, særlig til ukrainske flygtninge.
Mener Danmarksdemokraterne, at tiden er til at spare på ukrainske flygtninge?
Thomas Skriver Jensen (S), 2023-05-15:
Tak for det.
Jeg vil egentlig gerne starte med at kvittere for noget.
Jeg hæfter mig sådan set ved, at der efter sidste folketingsvalg nu er kommet endnu et parti, der sammen med Socialdemokratiet synes, at erhvervsuddannelserne er noget af det vigtigste i dansk uddannelsespolitik lige nu.
Kæmpestor ros for at lægge det store fokus på dem, som jeg jo også kan høre på spørgsmålene fra Danmarksdemokraterne i dag at der er.
Jeg bliver nødt til at spørge lidt ind til ordet akut, for når jeg besøger erhvervsskoler og taler med elever og lærere ude på skolerne, er det ikke nødvendigvis det akutte problem, man ser som det største, men det er det strukturelle.
Så kunne hr. Dennis Flydtkjær ikke sige bare en lille smule om, hvorfor det skal være ordet akut i stedet for ordet strukturelt, der fylder mest?
Dennis Flydtkjær (DD), 2023-05-15:
Nu er det jo det første finanslovsforslag fra Danmarksdemokraterne, og derfor har vi også valgt – for at sige det ærligt – at skære det lidt til og fokusere på vores fire mærkesager, som jo er fokus på vores landdistrikter, at der skal være gode vilkår for Produktionsdanmark, og at der på udlændingeområdet skal være en stram udlændingepolitik osv., så vi ikke bredte os alt for meget.
Det er også, i erkendelse af at det er et lidt anderledes år, hvor vi er sådan halvvejs inde i året, før vi får vedtaget den her finanslov.
Men jeg kan da ikke sige, at vi ikke fremadrettet kommer til at have mere fokus på det.
Da vi f.eks. lavede aftalen omkring inflationspakken, havde vi meget fokus på, at det ikke bare skulle være støtte til købmænd, men at de også f.eks. kunne få støtte til investeringer i mere grønne kølere og andre ting.
Så den havde også sigte på, at det skulle være mere permanente grønne løsninger.
Pelle Dragsted (EL), 2023-05-15:
Men når man så f.eks. ser på Danmarksdemokraternes finanslovsudspil, er det jo ikke sådan, at man tænker: Det her er det grønneste udspil, man har set; det er her, der er massive investeringer i at få omstillet med de meget, meget positive konsekvenser, vi ved det vil have, ikke mindst for beskæftigelsen i Vestjylland, i Sydjylland, i Nordjylland, i Region Sjælland osv. Kunne man måske forvente en lidt større sådan entusiasme hos Danmarksdemokraterne i forhold til den grønne omstilling, fordi den netop også har et ekstremt vigtigt perspektiv i forhold til arbejdspladser uden for de store byer?
Dennis Flydtkjær (DD), 2023-05-15:
Først vil jeg sige tak for de indledende bemærkninger.
Det er lidt en spøjs finanslov, for det er jo egentlig ikke på grund af indholdet i den, at vi ikke er med – det er mere på grund af det manglende indhold, at vi ikke er med i den.
Altså, vi er jo selv kommet med et finanslovsforslag, som omprioriterer ca. 8 mia. kr., og jeg tror egentlig, at hvis vi var gået med på de 50 mio. kr., som vi fik tilbudt – og vi har faktisk ikke fået at vide, at vi kunne være med til at udmønte de 75 mio. kr. – havde debatten vendt sig, så folk ville stå og sige: Nå, var det så det, I kunne; altså, I er kommet med forslag for 8 mia. kr., og så kunne I forhandle jer frem til 50 mio. kr.?
Så havde vi måske fået kritikken den anden vej rundt i stedet for.
Men jeg vil godt slå fast, at vi jo ikke kommer til sådan fremadrettet bare at sige, at vi er ude for at være ude.
Vi vil faktisk satse på at være med, og det synes jeg også vi viser ved netop at komme med et finanslovsforslag – at vi faktisk viser, hvad vores prioriteter er.
Og så kan man jo regne efter i Finansministeriet og se, hvad man kan bruge og ikke kan bruge og tage med til forhandlingsbordet.
Så vores ambition er da, at vi vil være med fremadrettet.
Så det er ikke sådan, at vi har lagt en linje i år om ikke at være med, og at vi så ikke vil være det fremadrettet – tværtimod er målet, at vi vil være med i så mange aftaler som muligt.
Pelle Dragsted (EL), 2023-05-15:
Tak for det.
Jamen jeg synes, det er herligt med flere dialekter.
Selv om det blev sagt med et glimt i øjet, er vi jo et land med mange dialekter, og jeg synes egentlig, at det ville være skønt, hvis vi også hørte flere af dem fra Folketingets talerstol.
Om det så bliver nødvendigt med tolkning, må vi så se på, afhængigt af hvor dygtige vi er til at forstå hinanden.
Men mit spørgsmål går egentlig på noget andet.
Jeg er jo meget enig med Danmarksdemokraternes fokus på, at der skal være gode og ordentlige betingelser for at leve uden for de store byer, altså i landdistrikter, og hvad vi ellers kalder det.
Men jeg synes, at der er en mærkelig modsætning i Danmarksdemokraternes politik, som jeg gerne vil spørge lidt ind til.
Det er i meget høj grad arbejdspladser, som følger af vindmølleproduktion, af biogas og af en masse andre initiativer, som jeg egentlig forstår at Danmarksdemokraterne er lidt skeptiske over for.
Og det er ikke et polemisk spørgsmål – det er faktisk af reel interesse – men kan ordføreren løfte sløret lidt for, hvordan det egentlig hænger sammen?
Dennis Flydtkjær (DD), 2023-05-15:
Tak for det.
Det er jo altid en risiko, når man forhandler – altså, det er jo ikke sikkert, at man kan få enderne til at mødes.
Men vi vil i hvert fald altid gå konstruktivt ind i de forhandlinger, der er, og prøve på at nå så langt med det som muligt.
Så tak for kommentaren.
Henrik Frandsen (M), 2023-05-15:
Så er der selvfølgelig altid en risiko for, at I at the end of the day så ikke er med, og at I melder fra.
Men min kommentar – for det er ikke et spørgsmål – er egentlig bare, at I skal være så velkomne til at deltage i forhandlingerne.
Dennis Flydtkjær (DD), 2023-05-15:
Tak for spørgsmålet.
Jeg tror, at Enhedslisten har misforstået det, og der kan det være godt, man får debatten.
Altså, jeg nævnte også meget specifikt, da jeg nævnte erhvervsskolerne, at det jo bl.a. er dem, der skal være med til at sikre den grønne omstilling.
Så det er sådan set positivt ment, når vi siger, at der generelt er brug for flere faglærte.
Men det er klart, at det ikke kun er til den grønne omstilling.
Det er klart, at der skal faglærte til at trække elkabler, lave fjernvarme eller installere jordvarme i et nyt hus, eller hvad det nu kan være, men det er jo også på mejerierne og alle mulige andre steder.
Det er smeden, der kommer ud til landbruget.
Det er jo generelt, vi har brug for faglært arbejdskraft.
Så vi har ikke et eller andet imod Vestas; tværtimod har hele min familie stort set arbejdet der alle sammen.
Min bror har været i lære på Vestas; min far har arbejdet der, siden der var 80 medarbejdere.
Så jeg har ikke noget mod Vestas, og jeg ved godt, hvor meget Vestas betyder i Ringkøbing-Skjern Kommune, hvor jeg jo selv er valgt til Folketinget.
Pelle Dragsted (EL), 2023-05-15:
Tak for det, og tak for en god ordførertale, ikke mindst om vores unge mennesker.
Jeg deler meget det, der blev sagt.
Jeg hæftede mig ved, at ordføreren snakkede om at være billigt til salg, altså at Venstre måske havde været for billigt til salg.
Altså, man har ligesom selv bestemt, hvad man ville bruge pengene på.
Som flertalsregering siger man: I kan godt komme og forhandle om de her 200 mio. kr., som måske blev til lidt mere i løbet af perioden.
Det kan man godt ligesom vælge at gå ind på, og så kan man få opfyldt nogle krav og den slags ting.
Men det kan jo altså også godt skabe den forventning hos regeringen, at det kan man også godt gøre i fremtiden, altså at hvis bare man lægger lidt lokkemad ud til Liberal Alliance, så er de parate til at springe til.
Der er bare lidt langt fra »kig i mine stålblå øjne – hvis ikke vi får 5 pct. topskattelettelser«, og det er måske også lidt for langt i den ene retning, men man er måske lidt for fremkommelig nu.
Ole Birk Olesen (LA), 2023-05-15:
Jo, men hvis regeringen kommer med et forslag til en politisk aftale, som ikke sådan stikker ud på nogen måde, og hvor der ikke er noget, der er rigtig svært at sluge – og den politiske aftale kan også være en finanslovsaftale, og det kan være alle mulige politiske aftaler – så behøver vi heller ikke at blive betalt milliarder af kroner for at acceptere at være en del af den aftale. Når det, man skal spise, og det, man skal købe, egentlig er nemt at sluge eller er noget, man ikke har så meget imod at få, behøver man heller ikke have så stor betaling for det.
Men hvis regeringen med næste finanslovsforslag kommer med alt muligt horribelt, vil vi da prøve at forhandle det ud, eller vi vil prøve at forhandle så meget ind, som er endnu mere positivt, og som opvejer alt det horrible, at vi godt kan være med alligevel.
Det afhænger af det, man lægger frem.
Mette Abildgaard (KF), 2023-05-15:
Det Konservative Folkeparti har fremlagt et forslag sammen med Radikale Venstre og Liberal Alliance, hvor vi foreslår at sænke beløbsgrænsen til 360.000 kr. årligt.
Peter Kofod (DF), 2023-05-15:
Tak for det, og tak for ordførertalen.
Ansporet af det spørgsmål, der kom fra Socialdemokratiet før, fik jeg bare lyst til at spørge ordføreren, som jeg også ved er politisk ordfører for sit parti, om beløbsgrænsen.
For det er jo sådan, at beløbsgrænsen her i starten af året er blevet sænket, og jeg vil bare høre: Hvad mener De Konservative at beløbsgrænsen skal være?
For jeg kan lige så godt sige, at vi i Dansk Folkeparti synes, at regeringen gik alt for vidt med den sænkelse, man allerede har lavet.
Så jeg er jo ked af at høre, hvis Det Konservative Folkeparti synes, at nu skal man bare give den én på goddagen igen.
Mette Abildgaard (KF), 2023-05-15:
Nu har ordførerens eget parti også selv været med til at indgå aftaler, som skulle gøre det mere attraktivt for udenlandsk arbejdskraft at komme til Danmark, bl.a. fordi vi jo ved, at de, der kommer til Danmark på beløbsordningen, er nettobidragsydere til det danske samfund.
Og i en tid, hvor vi i den grad mangler dygtige medarbejdere både i den offentlige og private sektor, men også i forhold til at nå i mål med den grønne omstilling, som er så vigtig for os alle sammen, så giver det mening, at vi lemper der, hvor der kan lempes.
Thomas Skriver Jensen (S), 2023-05-15:
Jo, men det vil være meget, meget få faggrupper, som ikke vil leve op til beløbsgrænsen.
Det kan sagtens lade sig gøre at hente den arbejdskraft.
Jeg har meget, meget svært ved at se, hvordan det argument skulle kunne bære igennem.
Mette Abildgaard (KF), 2023-05-15:
Det ser vi bl.a. der, hvor vi har en beløbsgrænse, som er så høj, at det for nogle ikke kan lade sig gøre at få den arbejdskraft til landet, de gerne vil.
Det ser vi bl.a., ved at vi stiller krav om, at man skal have en dansk bankkonto, hvilket der ikke nødvendigvis behøver at være grund til.
Så det handler et par af de forslag, vi er kommet med, om.
Thomas Skriver Jensen (S), 2023-05-15:
Jeg vil bare spørge helt kort: Det skal være nemmere at hente udenlandsk arbejdskraft til Danmark.
Hvor ser De Konservative, at der er en lukket dør i dag?
Jeg har meget, meget svært ved at se, hvor det ikke skulle kunne lade sig gøre.
Mette Abildgaard (KF), 2023-05-15:
Det Konservative Folkeparti bakker i den grad op om de små købmænd, men det kan man også gøre på andre måder end ved at lave statslige puljer, som man allernådigst skal søge om at få andel i.
En ting, man jo eksempelvis ikke gør i det her finanslovsforslag, er at forlænge det med elafgiften, hvad vi gerne havde set.
Jeg er med på, at det mere er private, det adresserer, men der er jo mange andre måder, hvorpå man kan være med til at øge råderummet, som den enkelte måtte have, frem for at man udbetaler checks fra det offentliges side.
Dennis Flydtkjær (DD), 2023-05-15:
Jeg er helt med på, at man godt kan være uenig i, at man giver tilskud til enlige forsørgere eller til arbejdsløse indvandrere, men det har man så ikke stillet ændringsforslag om.
Det, der undrer mig, er, at det lige præcis er købmændene, man har peget ud, og at man har sagt, at det ud af et samlet budget på 1.200 mia. kr. lige præcis er dem, man er efter.
Hvorfor har man så ikke stillet ændringsforslag om alle de andre ting?
Jeg er med på, at der kan være mange ting, men det er jo i et ud af to ændringsforslag, at det lige præcis er de her købmænd, man har set sig sur på, og det undrer jeg mig over.
For jeg har egentlig i mange år haft indtryk af, at Konservative støttede de mange små købmænd, men det gør man åbenbart ikke mere.
Pause Pause (Pause), 2023-05-15:
Mødet er udsat.
Samira Nawa (RV), 2023-05-15:
Tak også til spørgeren for det gode samarbejde.
Og det er jo nogle rigtig vigtige aftaler.
Ukrainefonden står vi fuldt på mål for i Radikale Venstre.
Det er en vigtig indsats, vi sætter penge af til i Ukraine.
På samme måde er det i forhold til inflationshjælpen, som er midler, der bliver givet til nogle af de allermest udsatte grupper.
Så i den her omgang har det været en fin måde at gøre det på, så vi ligesom alle har kunnet hjælpe hinanden med at få landet en finanslov, også selv om vi står i maj og ikke i december.
Benny Engelbrecht (S), 2023-05-15:
Jeg vil også gerne have lov til at sige tak til fru Samira Nawa for en god ordførertale, som jo ret klart ridser op, hvad I partier, som er gået med i finanslovsaftalen, også har fået gennemført.
I har gjort en forskel, og det vil jeg gerne sige tak for.
Det er jo ikke sådan, at den her regering ikke også gerne vil lave brede aftaler.
I forhold til det har jeg blot et spørgsmål om den proces, vi har haft.
Der var netop relativt mange dele af hovedelementerne, kan man sige, i finanslovsaftalen, som i virkeligheden blev forhandlet lidt på forskud, og hvordan ser Radikale på den måde at arbejde på, hvor vi fik relativt god tid til at forhandle netop inflationshjælp og vi havde muligheden for at danne Ukrainefonden osv. og derefter implementere det i en efterfølgende finanslov?
Samira Nawa (RV), 2023-05-15:
Jeg tror, det, jeg sagde, var, at den samlede finanslov er ansvarlig, og at jeg ikke gik ind og kommenterede på de enkelte elementer.
For jeg er da med på, at når man giver en skattelettelse, er det jo aktivitetsdrivende.
Er det fuldstændig perfekt?
Ja, det er det.
Pelle Dragsted (EL), 2023-05-15:
Altså, når det gælder det med, om skattelettelser er inflationære, tror jeg ikke, der er noget med at se forskelligt på det.
Det tror jeg er sådan et rimelig klart økonomisk faktum, altså at når man bruger den milliard på at sænke skatten, så regnes det som et aktivitetsøgende initiativ.
Og det vil sige: De penge kunne man sådan set have brugt – måske ikke helt dem alle sammen, men alligevel – på andre aktiviteter.
Det kunne have været noget mere hjælp til vores hospitaler, som er i knæ, eller til vores børnehaver eller plejehjem eller til klimaindsatsen.
Hvorfor vælger Radikale at prioritere på den her måde, når nu det skal være en stram finanslov?
For det er vi jo sådan set enige i det skal.
Samira Nawa (RV), 2023-05-15:
Nu har jeg ikke gennemgået de enkelte elementer af finansloven og taget stilling til, om det øger eller hæmmer aktiviteten.
Men jeg har nævnt, at den samlede finanslov er ansvarlig, og det mener jeg også den er.
Og jeg tror ikke, det er nogen hemmelighed, at hr. Pelle Dragsteds parti og mit parti ser forskelligt på skattelettelser og også selskabsskattelettelser.